Erotisk kunst

**Erotisk kunst** er kunst der erotikk, seksualitet og sensualitet spiller en viktig rolle. Erotisk kunst omfatter særlig billedkunst, det vil si malerier, tegninger, grafikk og skulpturer, og nytt og gammelt kunsthåndverk med seksuelle motiver. Enkelte betrakter også tidligere tiders pornografiske populærkultur, for eksempel gamle pornografiske romaner, bokillustrasjoner og pinup-bilder, som erotisk kunst. 

Seksuelle skildringer i kunsten kan ha helt forskjellig betydning i forskjellige kulturer, og være uttrykk for alt fra religiøse ritualer til pornografi. Mange moderne kunstnere har arbeidet med seksualitet som motiv i sine kunstverk, særlig i private arbeider og skisser. Av kjente tegnere og malere som har laget erotisk kunst, kan nevnes Aubrey Beardsley, Gustav Klimt, Egon Schiele og Jeff Koons. I Norge har blant andre maleren Anders Kjær arbeidet en del med erotiske motiver.

## Porno eller erotikk?
I motsetning til pornografien, som utelukkende skal virke seksuelt opphissende på den som leser eller ser materialet, og praktisk talt alltid bare blir laget for å tjene penger, har erotisk kunst andre ambisjoner og kunstneriske tilleggskvaliteter. Erotisk kunst kan for eksempel beskrive seksualitet mer realistisk, på en «sannere» måte, og ha en dypere mening. Som annen kunst framstiller den motivet og temaet ved hjelp av estetiske virkemidler, kreativitet og originalitet. Erotisk kunst beskriver ofte sex som en viktig del av menneskelivet og er en hyllest til seksualiteten som en positiv kraft. Ikke sjelden inneholder den også livsglad humor. Grensene mellom erotisk kunst og pornografi er likevel i mange tilfeller flytende og derfor omdiskutert.

Fil:Ecstasy of St. Teresa HDR.jpg|Barokkskulpturen Den hellige Teresas ekstase i Santa Maria della Vittoria i Roma ble laget av Giovanni Lorenzo Bernini mellom 1647 og 1652. Flere hevder at dette er den vestlige kunstens største hyllest til den kvinnelige orgasmen gjennom sin kombinasjon av det hellige og det seksuelle, noe som også preger den erotiske mysterieteksten som danner grunnlaget for motivet. Statuen anses likevel ikke først og fremst som erotisk kunst.
Fil:Geiger-masturbation-mutuelle.jpg|Dette fargelagte litografiet fra 1840 er utført av den tyske erotografen Johann Nepomuk Geiger og viser en munk og en kvinne som onanerer hverandre. Slike folkelige, mer eller mindre grove, erotiske motiver ble solgt og spredt som pornografi for å gjøre betrakteren kåt. I dag anser mange slike tegninger som ufarlig kulturhistorie.
Fil:Egon Schiele 071.jpg|Den tyske ekspresjonisten Egon Schiele er en av mange moderne bildekunstnere som har arbeidet med erotisk ladde motiver og sensualitet i sin kunst. Bildet viser *Schwarzhaariges Mädchen mit hochgeschlagenem Rock* («Jente med svart hår og oppslått skjørt») fra 1911, en blyanttegning fargelagt med vannfarger som forestiller ei ung kvinne som blotter underlivet.

Fil:21 xuancunghoa (12).JPG|Qing-dynastiet: Dekorasjon i Vårpalasset
Fil:Giorgione - Sleeping Venus - Google Art Project.jpg|*Venus adormida* («Sovende Venus»), Giorgione 1501
Fil:Et nous aussi nous serons meres ; car.........! drawing by Jean-Jacques LEQUEU 1794 BnF.jpg|alt=Et nous aussi nous serons meres car.. ! («Og vi skal også bli mødre, fordi ...!»), Jean-Jacques Lequeu 1794|Et nous aussi nous serons meres car..! («Og vi skal også bli mødre, fordi ...!», Jean-Jacques Lequeu 1794
Fil:Goya Maja naga2.jpg|La maja desnuda («Den nakne Maja»), Francisco Goya 1800
Fil:Katsushika Hokusai - Fukujuso.jpg|Fukujusô («Adonisplanten»), Katsushika Hokusai 1815
Fil:Origin-of-the-World.jpg|L'Origine du monde («Verdens begynnelse»), Gustave Courbet 1866
Fil:Munch - The Mermaid (1896).jpg|*Havfruen,* Edvard Munch 1896
Fil:Hans Heyerdahl - Nude with a Cigarette - NG.M.00852 - National Museum of Art, Architecture and Design.jpg|Akt med en sigarett, Hans Heyerdahl 1887
Fil:Delphin Enjolras - Reclining Nude.jpg|Liggende akt, Delphin Enjolras
Fil:Nils Bergslien-Afrodite.jpg|Afrodite, Nils Bergslien
Fil:Ivan Vavpotič - Erotikon .jpg|Erotikon («Erotikk»), Ivan Vavpotič 1930
Fil:Agelou7.jpg|«Fransk kort» med tittelen «Eva plukker den forbudte frukten», av Jean Agélou, rundt 1915


## Se også

* Pornografi
* Erotikk
* Kunst
* Shunga, tradisjonell japansk grafikk og maleri med erotiske motiver
* Tentakelerotikk
* Hentai, japanske, pornografiske animasjonsfilmer og tegneserier

## Eksterne lenker
* 
* Bodyscapes
* Men & Women Photography
* The Art of Erica Chappuis